b'\n_START_ARTICLE_\nBrynseng skole\n_START_SECTION_\nBes\xc3\xb8k av Hasle skole\n_START_PARAGRAPH_\nHasle skole benyttet ledige arealer p\xc3\xa5 Brynseng skole mens Vollebekk skole ble bygget til i skole\xc3\xa5rene 2017/2018 og 2018/2019.\n_START_SECTION_\nPilot p\xc3\xa5 nesten nullenergibygg\n_START_PARAGRAPH_\nBrynseng skole planlegges som en pilot p\xc3\xa5 nesten nullenergibygg (nNEB). Skolen bygges etter passivhus-standarden, og opp mot 90 prosent av oppvarming- og varmtvannsbehovet dekkes av varmepumpe med br\xc3\xb8nnpark. Et fasadeintegrert solcelleanlegg p\xc3\xa5 1046 m\xc2\xb2 skal produsere 105 000 kWh per \xc3\xa5r. Dette blir Oslos f\xc3\xb8rste n\xc3\xa6r nullenergiskole, i tillegg til \xc3\xa5 ha et av Norges st\xc3\xb8rste fasadeintegrerte solcelleanlegg. Skolen ligger sentralt p\xc3\xa5 Bryn med kort vei til T-banestasjonen p\xc3\xa5 Brynseng og til togstasjonen p\xc3\xa5 Bryn. Med unntak av to HC-plasser og to elbil-plasser med ladestasjon vil skolen bygges uten parkeringsplasser for biler. Skolen f\xc3\xa5r rundt 400 sykkelparkeringsplasser, og spyle- og mekkefasiliteter, samt garderober med dusj. Prosjektet har ogs\xc3\xa5 f\xc3\xa5tt Enova-st\xc3\xb8tte p\xc3\xa5 4,5 millioner kroner.'